ΟΔΗΓΙΑ ΤΟΥ ΣΥΜΒΟΥΛΙΟΥ της 21ης Δεκεμβρίου 1982 περί τροποποιήσεως των οδηγιών 64/432/ΕΟΚ και 72/461/ΕΟΚ όσον αφορά ορισμένα μέτρα σχετικά με τον αφθώδη πυρετό και τη φυσαλιδώδη νόσο των χοίρων

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 43 και 100,

την πρόταση της Επιτροπής,

τη γνώμη του Ευρωπαϊκού Κοινοβουλίου (1),

τη γνώμη της Οικονομικής και Κοινωνικής Επιτροπής (2),

Εκτιμώντας:

ότι η οδηγία 64/432/ΕΟΚ (3), όπως τροποποιήθηκε τελευταία από την οδηγία 82/61/ΕΟΚ (4), προβλέπει τις υγειονομικές προϋποθέσεις στις οποίες πρέπει να ανταποκρίνονται τα ζώντα βοοειδή και οι χοίροι που προορίζονται για τις ενδοκοινοτικές συναλλαγές-

ότι, λαμβάνοντας υπόψη την εξέλιξη του αφθώδους πυρετού και της φυσαλιδώδους νόσου των χοίρων στην Κοινότητα, πρέπει να διατηρηθούν για συμπληρωματική χρονική περίοδο τα κοινοτικά μέτρα που προβλέπονται στο άρθρο 4α και 4β της οδηγίας 64/432/ΕΟΚ- ότι, εξάλλου στην περίπτωση τυχαίας εμφάνισης αφθώδους πυρετού σε περιορισμένο τμήμα του εδάφους ενός Κράτους μέλους πρέπει να διατηρηθεί το ευεργέτημα των διατάξεων αυτών, αν η ασθένεια έχει εξαλειφθεί-

ότι η οδηγία 72/461/ΕΟΚ(5), όπως τροποποιήθηκε τελευταία από την οδηγία 81/476/ΕΟΚ(6), προβλέπει τις προϋποθέσεις υγειονομικού ελέγχου στις οποίες πρέπει να ανταποκρίνονται τα ζώα από τα οποία προέρχονται τα κρέατα που προορίζονται για τις ενδοκοινοτικές συναλλαγές-

ότι, λαμβάνοντας υπόψη την εξέλιξη του αφθώδους πυρετού στην Κοινότητα, πρέπει να διατηρηθούν για συμπληρωματικό χρονικό διάστημα τα κοινοτικά μέτρα που προβλέπονται στο άρθρο 13 της οδηγίας 72/461/ΕΟΚ.

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 64/432/ΕΟΚ τροποποιείται ως εξής:

1. στο άρθρο 4α πρώτο εδάφιο, η ημερομηνία "31 Δεκεμβρίου 1982" αντικαθίσταται από την ημερομηνία "31 Δεκεμβρίου 1983"-

2. στο άρθρο 4β:

α) στο πρώτο και δεύτερο εδάφιο, η ημερομηνία "31 Δεκεμβρίου 1982" αντικαθίσταται από την ημερομηνία "31 Δεκεμβρίου 1983"-

β) προστίθεται το ακόλουθο εδάφιο:

"Το παρόν άρθρο εξακολουθεί να εφαρμόζεται:

i) στα Κράτη μέλη που ορίζονται στο πρώτο εδάφιο, εισαγωγική φράση, στην περίπτωση που ο αφθώδης πυρετός διαπιστώθηκε σε περιορισμένο τμήμα του εδάφους τους και εξαλείφθηκε,

ii) στα Κράτη μέλη που ορίζονται στο πρώτο εδάφιο, σημεία Α και Β, στην περίπτωση που ο αφθώδης πυρετός διαπιστώθηκε σε περιορισμένο τμήμα του εδάφους τους και εξαλείφθηκε.".

Άρθρο 2

Στο άρθρο 13 της οδηγίας 72/461/ΕΟΚ η ημερομηνία "31 Δεκεμβρίου 1982" αντικαθίσταται από την ημερομηνία "31 Δεκεμβρίου 1983".

Άρθρο 3

Τα Κράτη μέλη θέτουν σε ισχύ τις απαραίτητες νομοθετικές, κανονιστικές ή διοικητικές διατάξεις για να συμμορφωθούν με την παρούσα οδηγία το αργότερο την 1η Σεπτεμβρίου 1983.

Άρθρο 4

Η παρούσα οδηγία απευθύνεται στα Κράτη μέλη.

Έγινε στις Βρυξέλλες, στις 21 Δεκεμβρίου 1982.

Για το Συμβούλιο

Ο Πρόεδρος

O. MOLLER

(1) Γνώμη που διατυπώθηκε στις 17 Δεκεμβρίου 1982 (δεν έχει δημοσιευθεί ακόμη στην Επίσημη Εφημερίδα).

(2) Γνώμη που διατυπώθηκε στις 17 Δεκεμβρίου 1982 (δεν έχει δημοσιευθεί ακόμη στην Επίσημη Εφημερίδα).

(3) ΕΕ αριθ. 121 της 29. 7. 1964, σ. 1977/64.

(4) ΕΕ αριθ. L 29 της 6. 2. 1982, σ. 13.

(5) ΕΕ αριθ. L 302 της 31. 12. 1972, σ. 24.

(6) EΕ αριθ. L 186 της 8. 7. 1982, σ. 20.